Author: koki
Last saved by: VPK
Company: Abyss Studios, Ltd.

Vyhodnotenie medzirezortného pripomienkového konania

Návrh na obnovenie štipendia M. R. Štefánika – štipendijného programu na získanie absolventov najlepších svetových univerzít pre prácu vo verejnej správe 

Spôsob pripomienkového konania |
Počet vznesených pripomienok, z toho zásadných | 17  / 4
Počet vyhodnotených pripomienok | 14
Počet akceptovaných pripomienok, z toho zásadných | 7  / 1
Počet čiastočne akceptovaných pripomienok, z toho zásadných | 4  / 1
Počet neakceptovaných pripomienok, z toho zásadných | 3  / 1
Rozporové konanie (s kým, kedy, s akým výsledkom) | MŠVVŠ SR, 10.6.2011
Počet odstránených pripomienok | 2
Počet neodstránených pripomienok | 0

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo spravodlivosti Slovenskej republiky | | | x |
2 . | Ministerstvo vnútra Slovenskej republiky | | | x |
3 . | Ministerstvo financií Slovenskej republiky | | | | x
4 . | Ministerstvo kultúry Slovenskej republiky | 3 (3o,0z) | | |
5 . | Ministerstvo hospodárstva Slovenskej republiky | | | x |
6 . | Ministerstvo dopravy, výstavby a regionálneho rozvoja Slovenskej republiky | 1 (1o,0z) | | |
7 . | Ministerstvo pôdohospodárstva a rozvoja vidieka Slovenskej republiky | | | x |
8 . | Ministerstvo výstavby a regionálneho rozvoja Slovenskej republiky | | | | x
9 . | Ministerstvo obrany Slovenskej republiky | | | x |
10 . | Ministerstvo zahraničných vecí Slovenskej republiky | | | x |
11 . | Ministerstvo práce, sociálnych vecí a rodiny Slovenskej republiky | 3 (3o,0z) | | |
12 . | Ministerstvo životného prostredia Slovenskej republiky | | | x |
13 . | Ministerstvo školstva, vedy, výskumu a športu Slovenskej republiky | 9 (6o,3z) | | |
14 . | Ministerstvo zdravotníctva Slovenskej republiky | | | | x
15 . | Podpredseda vlády SR pre ľudské práva a národnostné menšiny | | | x |
16 . | Centrum pre medzinárodnoprávnu ochranu detí a mládeže | | | | x
17 . | Ústredie práce, sociálnych vecí a rodiny | | | | x
18 . | Odbor vládnej agendy Úradu vlády | | | | x
19 . | Európske spotrebiteľské centrum | | | | x
20 . | Štátny dopravný úrad | | | | x
21 . | Odbor verejného obstarávania | | | | x
22 . | Odbor právnych služieb a odvolacích konaní | | | | x
23 . | Ústredie práce, sociálnych vecí a rodiny | | | x |
24 . | Úrad pre reguláciu sieťových odvetví | | | x |
25 . | Národný bezpečnostný úrad | | | x |
26 . | Protimonopolný úrad Slovenskej republiky | | | x |
27 . | Úrad vlády Slovenskej republiky | 1 (0o,1z) | | x |
| SPOLU | 17 (13o,4z) | 0 (0o,0z) | 13 | 10

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MK SR

Všeobecne 
Všeobecne súhlasíme s návrhom poskytovať štipendiá na podporu talentovaných ľudí, ktorí by mohli byť prínosom pre verejnú správu Slovenskej republiky, avšak z materiálu nie sú zrejmé niektoré podmienky.

O

A

Materiál bol upresnený, nepokladáme však za vhodné snažiť sa stanoviť pravidlá príliš konkrétne, zvyšuje sa tým totiž riziko, že absolventi v konečnom dôsledku opäť nebudú využití. Odporúčame preto ponechať väčšiu flexibilitu vedeniu navrhovanej analytickej jednotky.

MK SR

K vlastnému materiálu 
1. Nakoľko z materiálu nevyplýva, dokedy bude štipendijný program fungovať, teda v akom časovom období sa bude štipendium poskytovať, máme za to, že by mal fungovať neobmedzene. Z tohto dôvodu nám nie je zrejmé, ako bude môcť byť zabezpečená podmienka maximálnej obsadenosti analytického útvaru: návrh materiálu počíta s 15 absolventmi štipendií, pričom dĺžka poskytnutého trvania štipendia je dva akademické roky. Mohla by však nastať situácia, kedy by na analytickom útvare mohlo byť viac štipendistov, ako vymedzuje návrh, napr. ak by v roku 2011 nastúpili piati štipendisti na dva roky, a v rokoch 2012 až 2014 piati na jeden rok, v roku 2013 by prišlo na analytický útvar 10 štipendistov z roku 2011 a 2012 (podľa materiálu s trojročnou viazanosťou), Kým by však ukončili svoje pôsobenie na analytickom útvare v roku 2015- mohlo by ich tam v tomto roku byť až 20- štipendisti z rokov 2011-2014. Preto navrhujeme, aby bolo obsadzovanie analytického útvaru, ako aj poskytovanie dĺžky podpory štúdia v rámci štipendijného programu nastavené tak, aby nemohlo dôjsť k situácii, keď bude stav zamestnancov na analytickom útvare prevyšovať stanovený limit- najmä z hľadiska čerpania verejných prostriedkov na ich mzdy. 

2. V materiáli sa spomína, v akých oblastiach sa bude štipendijný program uplatňovať, a to v oblasti verejnej správy, ekonómie, sociológie, práva a manažmentu, avšak nie je v ňom konkrétnejšie uvedená vízia uplatnenia absolventov v týchto odboroch a ich prerozdelenie v rámci analytického útvaru. Analytický útvar na Úrade vlády SR by mal zabezpečovať činnosť z rôznych odvetví, preto je potrebné presnejšie definovať pracovnú náplň zamestnancov analytického útvaru, ako aj účel, ktorý má plniť analytický útvar, presne o aké špeciálne úlohy alebo problémy by mali riešiť. 

3. Pri stanovení podmienok poukazujeme na potrebu jasne zadefinovať podmienky výberu uchádzačov o štipendium, ale aj kritériá obsahu výučby, aby napr. nedochádzalo k veľkým cenovým rozdielom pri preplácaní štipendia medzi štipendistami, a aby vedomosti ktoré nadobudnú bolo možné uplatniť v podmienkach verejnej správy Slovenskej republiky (napr. odvetvie práva v USA funguje a je postavené na iných princípoch, ako právo v Slovenskej republike). 

4. V súvislosti so stabilitou na analytickom útvare upozorňujeme, že nie je možné ju zaručiť, a to aj vzhľadom na rotáciu štipendistov,ktorí by na ňom mali pôsobiť maximálne tri roky. Mohli by nastať prípady, keď v jednom roku odíde viac štipendistov (napr. všetci absolventi ekonómie), nepríde za nich náhrada a analytický útvar nebude schopný riadne plniť všetky úlohy. Taktiež nemožno zaručiť, či sa štipendisti nebudú chcieť po nadobudnutí vzdelania uplatniť radšej v súkromnej sfére aj napriek povinnosti splatiť istinu pôžičky. 

5. Návrh materiálu ráta s možnosťou uplatnenia štipendistov aj po uplynutí troch rokov, avšak nespomína sa v ňom, ako bude zabezpečené ich ďalšie umiestnenie, či budú naďalej pôsobiť na analytickom útvare, alebo akým spôsobom budú finančne ohodnotení- bude to mať negatívny dopad na verejné financie aj limit zamestnancov. Taktiež nie je možné zaručiť, či takýto absolvent štúdium dokončí a či sa v praxi osvedčí, preto navrhujeme upraviť aj podmienky, za ktorých bude možné s nimi skončiť pracovný pomer, a či sa to bude považovať za vlastné zavinenie neodpracovania troch rokov. 

6. Z materiálu nie je zrejmé, aká bude náplň vedúcich s profilom manažérov audítorských alebo poradenských firiem a asistentov analytického útvaru. Ak by mal mať analytický útvar postavenie sekcie, tak návrh s jedným vedúcim, teda existenciu iba jedného organizačného útvaru v rámci analytického útvaru, nepovažujeme za vhodnú. V súvislosti s postupným napĺňaním stavu zamestnancov na analytickom útvare navrhujeme stanoviť postupnosť krokov, pri jeho kreovaní, aby tento útvar nebol riadený riaditeľom v čase, keď ešte nebude personálne obsadený.

O

ČA

Súhlasíme s identifikovanými rizikami, predpokladáme však, že členovia výberových komisií a riadiaci pracovník nového útvaru budú schopní tieto problémy riešiť operatívne. Nepokladáme za vhodné snažiť sa detailne definovať pravidlá prijímania štipendistov a pokúšať sa prostredníctvom fixných pravidiel na úrovni vládneho materiálu predvídať potreby útvaru na ďalších päť rokov - riskujeme, že pokus o striktné nastavenie takýchto pravidiel bude kontraproduktívny a bude brániť vedeniu útvaru a osobnému útvaru úradu vlády flexibilne zohľadňovať aktuálne potreby.

MK SR

K návrhu komuniké 
Odporúčame: 
- v prvej vete slová „schválila materiálu návrh“ nahradiť slovami „schválila návrh materiálu“, 
- v poslednej vete nahradiť slovo „Slovenských“ slovom „slovenských“, 
- upraviť zarovnanie tretieho riadku.

O

A

text upravený

MDVaRR SR | S obnovením programu Štipendium M. R. Štefánika v princípe súhlasím, získanie absolventov špičkových svetových univerzít považujem za prínos v oblasti plnenia úloh štátnej správy a vykonávania štátnych záležitostí. Nepovažujem však za vhodný navrhovaný spôsob umiestňovania absolventov programu do jedného analytického útvaru na Úrade vlády SR. Podľa môjho názoru stojí za zváženie ponechanie právomoci ústredným orgánom štátnej správy na uzatváranie zmlúv so štipendistami, a to z dôvodu priameho zadávania a kontroly úloh v kontexte uplatňovania najmodernejších svetových metód a spôsobu uvažovania. | O | N | Materiál predpokladá možnosť získať v prípade záujmu rezortov absolventov programu aj na jednotlivé ministerstvá, uzatváranie zmlúv na úrovni rezortov sa ale v minulosti ukázalo ako extrémne neefektívne a viedlo k tomu, že mnoho absolventov programu v konečnom dôsledku v štátnej správe zamestnaných nebolo. Keď bude zmluvný vzťah riadený centrálne, nezáujem jedného ministerstva nepovedie automaticky k zániku záväzku štipendistu.

MPSVR SR

K návrhu uznesenia: 
Upraviť termíny plnenia bodov B. 1 a B. 2 

Odôvodnenie: 
Nereálnosť plnenia vzhľadom na prebiehajúci legislatívny proces.

O

A

Termíny upravené.

MPSVR SR

Vecné pripomienky  
- Materiál doplniť o dôkladnú analýzu vynaložených nákladov na poskytnuté štipendium v rokoch 2006-2008 s celkovým počtom absolventov a ich následnom uplatnení, zároveň spôsob úhrady (vrátenia) vynaložených verejných finančných prostriedkov . 

- Zvážiť dopad na verejné financie s poukazom na Programové vyhlásenie vlády SR. 

- Prehodnotiť možnosť vytvoriť analytické centrum Úradu vlády SR z doterajších absolventov, na ktorých už boli vynaložené verejné prostriedky. 

- Za účelom získania praktických skúseností priamo na konkrétnom pracovisku a celkovej pripravenosti absolventov štipendijného programu riešiť problémy v praxi, odporúčame do návrhu zadefinovať podmienku absolvovania minimálne 12 mesačnej praxe, resp. pracovného pomeru v niektorej z inštitúcií verejnej správy (nemusí ísť o ústredný orgán štátnej správy) pred samotným nástupom do analytického centra Úradu vlády SR. 

- Požadujeme bližšie zadefinovať cieľovú skupinu, ktorej je štipendijný program určený. Vymedzenie „občania SR, prijatí na postgraduálne štúdium“ považujeme za všeobecné. Odporúčame doplniť údaj o maximálnej hranici dosiahnutého veku, v ktorom sa môžu záujemcovia uchádzať o štipendium. 

- Do materiálu zapracovať informáciu o publicite štipendijného programu, resp. spôsob akým bude program propagovaný. 

Odôvodnenie: 
Stransparentnenie celého procesu poskytovania štipendia a návratnosti vynaložených verejných financií.

O

ČA

Materiál doplnený. Analytickú jednotku nie je možné vytvoriť z doterajších absolventov, keďže nemajú žiadny pretrvávajúci záväzok voči štátnej správe. 

12 mesačnú prax pred nástupom na analytický útvar nepokladáme za vhodnú podmienku, pretože túto prax nedokážeme nijak zabezpečiť a mohla by ohroziť následný záväzok študentov. Prípadnú prax je možné v prípade ochoty rezortov riešiť v rámci mechanizmov fungovania samotného analytického útvaru. 

Pokladáme za vhodné nechať cieľovú skupinu všeobecnú. Na určitých študijných programoch (napr. MPA) je bežné, že sa o štúdium uchádzajú aj starší profesionáli, nevidíme dôvod účasť týmto ľuďom obmedziť a snažiť sa suplovať prepracovaný prijímací proces špičkových svetových univerzít.

MPSVR SR

Formálne pripomienky 
Vzhľadom na formálne nedostatky (gramatické chyby, nespisovné slová, nesprávna štylizácia textu) text návrhu upraviť po jazykovej a štylistickej stránke.

O

A

Text upravený.

MŠVVaŠ SR

všeobecne 
Ministerstvo podporuje budovanie analytických kapacít a táto úloha aj vyplýva z Národného programu reforiem SR. Predložený návrh nie je možné považovať za najvhodnejšie riešenie, najmä z dôvodu jeho nekompatibility s princípmi obsadzovania štátnozamestnanenckých miest. Za podstatný problém považujeme aj to, že predložený návrh čiastočne rieši budovanie analytickej kapacity Úradu vlády SR, ale nie ostatných ústredných orgánov štátnej správy. Nepredpokladáme významne iný výsledok obnoveného programu ako programu, ktorý sa uskutočňoval v rokoch 2006 - 2008 a rovnako nepokladáme za preukázateľné trvrdenie, že koncentrácia absolventov na jednom orgáne štátnej správy zabezpečuje odolnosť voči politickému cyklu.

Z

N

Centralizácia absolventov na úrade vlády umožní ich flexibilnejšie využitie, a teda zmena podmienok na konkrétnych rezortoch nebude mať za následok zánik viazanosti absolventa. Program je preto odolnejší voči zmenám podmienok a potrieb jednotlivých rezortov. 

Program zároveň v prípade záujmu rezortov umožňuje umiestnenie absolventov aj na iných rezortoch a posilňovanie analytických kapacít týchto rezortov, nepokladáme však za vhodné snažiť sa niekoľko rokov pred príchodom prvého absolventa presne stanoviť ministerstvá, na ktorých majú absolventi pôsobiť.  

Pripomienka prerokovaná s MŠVŠ SR 10.6.2011, rozpor odstránený.

MŠVVaŠ SR

vlastný materiál 
Na 3. strane sa uvádza, že štipendum bude mať formu bezúročnej pôžičky s možnosťou odpustenia istiny. Odporúčame, aby štipendijný program bol nahradený pôžičkovou schémou. Rovnako upozorňujeme, že je rozdiel v administrácií štipendií a v administrácií pôžičiek. Za týchto okolností za udržatelnejšie a systémovejšie riešenie považujeme využitie neštátneho účelového fondu ŠPF a doplnenie jeho činnosti o administráciu pôžičiek na účel navrhovaný v predloženom materiáli s tým, že štát by sa zaviazal splácať pôžičku za absolvetnov, ktorí sa zamestnajú navrhovaným spôsobom.

O

N

ŠPF je zriadený zákonom č. 200/1997 Z. z., ktorý podobnú pôžičkovú schému neumožňuje. ŠPF tiež nemá skúsenosti s výberom štipendistov formou súťaže, musel by teda tvoriť úplne nové kompetencie. Pokladáme preto za vhodnejšiu administráciu štipendia organizáciou typu SAIA n.o.

MŠVVaŠ SR

vlastný materiál 
Žiadame doplniť do materiálu podrobnosti o analytickom útvare, ktorý má vzniknúť na Úrade vlády SR. V predloženom materiáli sa uvádza, že analytická kapacita bude môcť byť využitá aj inými orgánmi štátnej správy. Takáto možnosť zneprehľadňuje výdavky na zabezpečenie jednotlivých činností, nakoľko ministerstvá, ktoré budú využívať analytickú kapacitu úradu vlády a nebudú potrebovať vlastnú analytickú kapacitu, budú mať nižšie výdavky na zabezpečenie svojich činností ako ministerstvá, ktoré z rôznych dôvodov nebudú mať možnosť využiť analitický útvar úradu vlády a budú musieť zabepečiť analýzy vo vlastnej réžii.

O

ČA

Materiál doplnený. Nepokladáme však za prospešné snažiť sa na úrovni vládneho materiálu špecifikovať pravidlá zdieľania kapacity navrhovanej analytickej jednotky - tie totiž môžu spôsobiť, že kvôli zmenám preferencií alebo potrieb jednotlivých rezortov nebude možné jednotku efektívne využívať. Preferujeme ponechať využitie kapacity jednotky ako aj možnosť preložiť časť absolventov na ministerstvá, ktoré o nich majú záujem, na dohode rezortov a úradu vlády.

MŠVVaŠ SR

vlastný materiál - odsek o výberových komisiách 
Z navrhnutého textu o výberovej komisii vyplýva, že z piatich členov výberovej komisie len jeden bude schopný posúdiť kvalitu študijných programov, ktoré sa majú absolvovať, čo spochybňuje výberové kritériá. Odporúčame text upraviť tak, aby bolo zrejmé, aké nároky sú na členov výberovej komisie aj v prípade nominovaných uvedenými rezortmi. Ministerstvo školstva, vedy, výskumu a športu SR nepovažuje za relevantné, aby sa podieľalo na výbere potenciálnych budúcich zamestnancov Úradu vlády SR. Tento výber je plne v pôsobnosti služobného úradu Úradu vlády SR.

O

A

Materiál upravený aby boli zrejmé aj požiadavky na predstaviteľov rezortov.

MŠVVaŠ SR

. 
.

O

A

MŠVVaŠ SR

doložka a vlastný materiál 
Ani v návrhu uznesenia vlády SR ani vo vlastnom materiáli nie je špecifikované postavenie ministerstva školstva, vedy, výskumu a športu pri uskutočňovaní štipendijného programu. Len z prílohy doložky vyplýva, že program má byť financovaný z kapitoly ministerstva školstva, vedy, výskumu a športu. Ministerstvo s týmto návrhom zásadne nesúhlasí. Keďže ide o výkon štátnej služby, táto problematika je v pôsobnosti ministerstva práce, sociálnych vecí a rodiny. Súčasne ide o budovanie kapacít Úradu vlády SR, ktoré za nevyjasnených podmienok budú môcť využívať iné rezorty. Z tohto dôvodu považujeme za logickejšie, aby financovanie programu bolo zabezpečené z kapitoly Úradu vlády SR, príp. Ministerstva financií SR, čo je aj v súlade s návrhom uznesenia vlády SR, podľa ktorého zabezpečením administrácie štipendií je poverený splnomocnenec vlády SR pre vedomostnú spoločnosť.

Z

ČA

Úrad vlády ani ministerstvo financií nemajú kompetencie ani vhodné kapacity na administráciu štipendijného programu. Ministerstvo školstva má skúsenosti ako so štipendijnými programami, tak aj s ich administráciou prostredníctvom organizácií ako je SAIA. 

MŠVVŠ SR sa preto javí ako najvhodnejší orgán pre administráciu štipendia. Materiál aj doložka boli v tomto zmysle upravené.  

Pripomienka prerokovaná s MŠVŠ SR 10.6.2011, rozpor odstránený.

ÚV SR

zamestnávanie absolventov 
Časti materiálu, ktoré sa týkajú fungovania Úradu vlády SR v tomto projekte, ako aj následného zamestnávania absolventov, finančných vzťahov atď. sú popísané len zbežne a málo detailne. Navrhujeme preto k daným otázkam ešte rokovať a materiál následne upresniť.

Z

A

Materiál upravený.